《仙都观》
明代·王慎中

吾生罔象求，飘忽御冷风。举足践元气，天门见开通。

美哉不死庭，观阙何严崇。琪树敷珍叶，虚空出蕊宫。

仙人初降止，鸾鹤纷来同。赪霞晃裾袂，二曜明两瞳。

玉体垂一臂，接我游高空。手授玄简文，跪读未及终。

倏值冲焱过，吹堕绿云中。恍若形骸丧，俄顷还旧躬。

因思在人世，扰扰如鼠虫。

作者简介：王慎中 (1509年10月10日—1559年8月19日[1] ），字道思，早年因读书于清源山中峰遵岩，号遵岩居士，后号南江。因家庭排行第二，又称王仲子，晋江（今属福建）人。明代诗人、散文家，嘉靖八才子之首，为明朝反复古风的代表人物之一。